Návrh
na zrušenie niektorých úloh z uznesení vlády SR uložených
ministrovi kultúry

Číslo uznesenia:  Zo dňa:	Úloha:	Návrh:_________________________

78	9. 2. 2000	B.4.	úlohu zrušiť pre ministra kultúry 

Text:	zabezpečiť v rozpočtoch svojich rezortov potrebné finančné prostriedky na činnosti súvisiace so zastúpením rezortov v expertnej skupine pri Rade vlády SR pre prevenciu kriminality pre spoluprácu SR s Komisiou OSN pre prevenciu kriminality a trestnú justíciu a inými medzinárodnými subjektmi prevencie
Termín:	každoročne v rámci prípravy návrhu rozpočtu na nasledujúci rok
Uložené:	ministrom

Zdôvodnenie:	Ministerstvo kultúry SR v rámci rozpočtu svojej kapitoly nepožaduje už od roku 2000 finančné prostriedky súvisiace so zastúpením svojho rezortu v expertnej skupine pri Rade vlády SR pre prevenciu kriminality. Z toho dôvodu žiadame úlohu zrušiť.

729	13. 9. 2000	B.4.	úlohu zrušiť pre ministra kultúry

Text:	zabezpečiť prípravu návrhov projektov slovenských subjektov do iniciatívy EUREKA
Termín:	priebežne
Uložené:	ministrovi školstva v spolupráci s ministrom kultúry

Zdôvodnenie:	Ministerstvo kultúry SR nie je členom iniciatívy Eureka, ktorej aktivity nie sú ani určené pre MK SR. Z toho dôvodu žiadame úlohu zrušiť.

783	27. 9. 2000	B.2.	úlohu zrušiť pre ministra kultúry

Text:	v rámci prípravy štátneho rozpočtu uplatniť požiadavky na pridelenie prostriedkov zo štátneho rozpočtu na účely integrácie SR do Európskej únie
Termín:	pri príprave štátneho rozpočtu na rok 2002 a každoročne
Uložené:	ministrom

Zdôvodnenie:	Hlavným koordinátorom a gestorom integračného procesu Slovenskej republiky do EÚ je Úrad vlády SR, ktorý je zároveň aj gestorom všetkých fáz tohto procesu a na ich realizáciu má vyčlenené i potrebné finančné prostriedky. Z toho dôvodu žiadame úlohu zrušiť.

784	27. 9. 2000	B.3.	úlohu zrušiť pre ministra kultúry

Text: 	v rámci prípravy štátneho rozpočtu uplatniť požiadavky na pridelenie prostriedkov zo štátneho rozpočtu na budovanie nových inštitúcií súvisiacich s implementáciou práva EÚ
Termín:	pri  príprave štátneho rozpočtu na rok 2002 a každoročne
Uložené:	ministrom – okrem ministra obrany

Zdôvodnenie:	Ministerstvo kultúry SR nepredpokladá budovanie nových inštitúcií súvisiacich s implementáciou práva EÚ. Z toho dôvodu žiadame úlohu zrušiť.

1083	20. 12. 2000	B.3.	úlohu zrušiť pre ministra kultúry

Text:	spolupracovať s mimovládnymi organizáciami v oblasti odstraňovania všetkých foriem rasovej diskriminácie
Termín:	priebežne
Uložené:	ministrovi kultúry

Zdôvodnenie:	V pôsobnosti Ministerstva kultúry SR nie je oblasť rasovej diskriminácie. Z toho dôvodu žiadame úlohu zrušiť.

1092	20. 12. 2000	D.6.	úlohu  zrušiť pre ministra kultúry

Text:	zabezpečiť vykonávanie Dohovoru po nadobudnutí jeho platnosti pre SR
Termín:	priebežne
Uložené:	ministrom

Zdôvodnenie:	Ministerstvo kultúry SR nie je apostilným orgánom a vo svojej pôsobnosti nemá overovanie zahraničných verejných listín. Z toho dôvodu navrhujeme úlohu zrušiť.

1092	20. 12. 2000	D.7.	úlohu  zrušiť pre ministra kultúry

Text:	podľa potreby predkladať ministrovi spravodlivosti návrhy na doplnenie alebo zmenu apostilných orgánov uvedených v bode A.2. tohto uznesenia
Termín:	priebežne
Uložené:	ministrom

Zdôvodnenie:	Ministerstvo kultúry SR nie je apostilným orgánom a vo svojej pôsobnosti nemá overovanie zahraničných verejných listín. Z toho dôvodu žiadame úlohu zrušiť.

344	19. 4. 2001	B.8.	úlohu zrušiť
	(úloha B.8. doplnená uznesením vlády SR č. 482 z 9.5.2002)

Text:	povinnosť podpísať medzirezortnú zmluvu vymedzujúcu všetky povinnosti, ktoré s realizáciou projektu súvisia a ktoré vyplývajú pre SR z Rámcovej úverovej zmluvy uzavretej medzi SR a Rozvojovou bankou Rady Európy 28.12.2001, vrátane jej prípadných dodatkov
Termín:	po schválení vo vláde
Uložené:	ministrovi financií, ministrovi kultúry

Zdôvodnenie:	Medzirezortná zmluva sa týka projektu rekonštrukcie Univerzitnej knižnice v Bratislave a vyplýva pre SR z Rámcovej úverovej zmluvy uzavretej medzi SR a Rozvojovou bankou Rady Európy (RB RE) dňa 28. decembra 2001, vrátane jej prípadných dodatkov. Nakoľko dočerpanie finančných prostriedkov z RB RE sa predpokladá v roku 2004 (MF SR 19. 5. 2004 požiadalo RB RE o zaslanie poslednej tranže k projektu), ako aj vzhľadom k skutočnosti, že povinnosti, ktoré mali zo zmluvy vyplývať sa priebežne plnia, uzatvárať medzirezortnú zmluvu v tomto období by bolo irelevantné. Preto žiadame úlohu zrušiť komplexne pre oboch gestorov.

590	27. 6. 2001	B.1.	úlohu zrušiť pre ministra kultúry

Text:	zabezpečiť realizáciu opatrení Národného programu rozvoja životných podmienok občanov so zdravotným postihnutím vo všetkých oblastiach života
Termín:	priebežne
Uložené:	ministrom

Zdôvodnenie:	Úloha je neaktuálna, bola novelizovaná uznesením č. 911 zo dňa 21.8.2002. Z toho dôvodu žiadame úlohu zrušiť.

591	27. 6. 2001	B.9.	úlohu zrušiť

Text:	zabezpečiť koordináciu ponuky z krajanských štipendií v rámci podpory krajanských komunít a vyhodnocovať efektívnosť poskytovanej pomoci SR jednotlivým krajanským komunitám so zameraním na ich špecifiká
Termín:	do 28. februára každoročne
Uložené:	ministrovi kultúry

Zdôvodnenie:	Vláda SR dňa 13. 11. 2003 schválila materiál "Vyhodnotenie Koncepcie udeľovania štipendií vlády SR zahraničným študentom v rámci pomoci rozvojovým krajinám a krajanom za roky 2001 až 2004 a návrh postupu na roky 2004 - 2007 a prijala uznesenie č.1053/2003, ktorým sa novelizuje uznesenie 591/2001 a zachováva  kontinuita plnenia tejto úlohy. Z toho dôvodu žiadame úlohu zrušiť.

1141	6. 12. 2001	B.2.	úlohu zrušiť pre ministra kultúry

Text:	zabezpečiť uplatňovanie zásad štátnej pôdnej politiky ako integrovanú súčasť pri tvorbe a realizácii príslušných koncepcií a politík
Termín:	priebežne
Uložené:	ministrom

Zdôvodnenie:	Úloha je pre rezort Ministerstva kultúry SR neaktuálna. Z toho dôvodu žiadame úlohu zrušiť.

55	16. 1. 2002	C.4.	úlohu zrušiť pre ministra kultúry

Text:	zabezpečiť adekvátnu administratívnu kapacitu pre programovanie a implementáciu predvstupovej pomoci v príslušnom rezorte
Termín:	priebežne
Uložené:	ministrom

Zdôvodnenie:	Pre Ministerstvo kultúry  SR je jedinou možnosťou využitia finančných prostriedkov Programu  PHARE hradenie časti ročnej vstupenky do komunitárnych programov spoločenstva v oblasti kultúry a audiovízie. Od 1. mája 2004 sú vstupenky Slovenskej republiky do všetkých komunitárnych programov spoločenstva hradené z celkovej finančnej sumy určenej do rozpočtu EÚ za SR. Vzhľadom k vyššie uvedenému nie je potrebné na MK SR budovať administratívne kapacity. Z toho dôvodu žiadame úlohu zrušiť.

140	13. 2. 2002	C.2.	úlohu zrušiť pre ministra kultúry

Text:	zabezpečiť kvantifikáciu predpokladaných rozpočtových dopadov na štátny rozpočet pri tvorbe návrhu štátneho rozpočtu na nasledujúci rok v súvislosti s výškou poplatkov umožňujúcich účasť nimi riadených orgánov programoch Spoločenstva 
Termín:	priebežne
Uložené:	ministrom

Zdôvodnenie:	Vstupenky SR do komunitárnych programov spoločenstva budú od 1. mája 2004  hradené z celkovej finančnej sumy určenej do rozpočtu EÚ za Slovenskú republiku. Z toho dôvodu žiadame úlohu zrušiť.

140	13. 2. 2002	C.3.	úlohu zrušiť pre ministra kultúry

Text:	predložiť finančné memorandá a memorandá o porozumení v procese ich prípravy na zaujatie stanoviska Ministerstvu financií SR z hľadiska dopadov na štátny rozpočet
Termín:	priebežne
Uložené:	ministrom 

Zdôvodnenie:	Vzhľadom na to, že od 1. mája 2004 je Slovensko ako členská krajina EÚ plnoprávnym členom všetkých komunitárnych programov spoločenstva nie je potrebná príprava memoránd o porozumení. Z tohto dôvodu žiadame úlohu zrušiť.

180	27. 2. 2002	B.4.	úlohu  zrušiť pre ministra kultúry

Text:	vytvárať v rámci svojej kompetencie podmienky pre postupnú realizáciu opatrení na dosiahnutie cieľov Programu odpadového hospodárstva SR do roku 2005
Termín:	priebežne do roku 2005
Uložené.	ministrom

Zdôvodnenie:	Ministerstva kultúry sa netýkajú konkrétne úlohy a úlohy všeobecného charakteru plní MK SR priebežne. Z toho dôvodu žiadame úlohu zrušiť.

332	3. 4. 2002	B.7.	úlohu  zrušiť pre ministra kultúry

Text:	poskytnúť údaje o výdavkoch na oficiálnu rozvojovú pomoc ministrovi zahraničných vecí v členení podľa Smernice pre štatistické výkazníctvo oficiálnej rozvojovej pomoci
Termín:	do 31. marca každoročne
Uložené:	ministrom

Zdôvodnenie:	V programovej štruktúre rozpočtovej kapitoly na rok 2004 nie sú na účely poskytovania oficiálnej rozvojovej pomoci, ani oficiálnej pomoci žiadne finančné prostriedky. Z toho dôvodu žiadame úlohu zrušiť.

431	24. 4. 2002	C.4.	úlohu zrušiť pre ministra kultúry

Texte:	poskytnúť potrebnú súčinnosť ministrovi vnútra na zabezpečenie splnenia úlohy vyplývajúcej z bodu C.2. tohto uznesenia
Termín:	priebežne
Uložené:	ministrom

Zdôvodnenie:	Pre Ministerstvo kultúry SR z predmetnej úlohy nevyplývajú žiadne konkrétne úlohy. Gestorom úlohy je Ministerstvo vnútra SR, ktoré si podľa potreby môže vyžiadať podklady pre vyhodnotenie plnenia úloh od Ministerstva kultúry SR, ktoré nebolo za prehodnotené obdobie požiadané o spoluprácu. Z tohto dôvodu žiadame úlohu zrušiť.

964	4. 9. 2002	B.5.	úlohu zrušiť pre ministra kultúry

Text: 	zabezpečiť priebežnú realizáciu národného programu
Termín:	pribežne
Uložené:	ministrom

Zdôvodnenie:	Z Národného programu zvyšovania produktivity a konkurencieschopnosti slovenskej ekonomiky pre Ministerstvo kultúry SR nevyplývajú žiadne úlohy. Z toho dôvodu žiadame úlohu zrušiť

26	14. 1. 2004	B.1.	úlohu zrušiť pre ministra kultúry

Text:	priebežne zabezpečiť plnenie úloh vyplývajúcich z Plánu legislatívnych úloh vlády SR na rok 2004
	úloha č. 8 v mesiaci apríl - Legislatívny zámer návrhu zákona o masmédiách
Termín:	30. apríl 2004
Uložené :	ministrovi kultúry
  
Zdôvodnenie:	Legislatívna rada vlády SR na svojom 72. rokovaní dňa 18. 5. 2004 prerokovala materiál Návrh legislatívneho zámeru zákona o právach a povinnostiach pri získavaní a spracovávaní informácií a ich šírení prostredníctvom komunikačných médií (tlačový zákon) a odporučila predložiť do 31.12.2004 priamo návrh zákona v zmysle Plánu legislatívnych úloh vlády SR na rok 2004 (úloha č. 5 v mesiaci december). Z tohto dôvodu navrhujeme úlohu č. 8 v mesiaci apríl v Pláne legislatívnych úloh vlády SR na rok 2004 zrušiť.